CELEX: 32011D0867
Language: mt
Date: 2011-12-20 00:00:00
Title: Deċiżjoni tal-Kunsill 2011/867/PESK tal- 20 ta’ Diċembru 2011 li temenda d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja

22.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 341/56
            
         DEĊIŻJONI TAL-KUNSILL 2011/867/PESK
   tal-20 ta’ Diċembru 2011
   li temenda d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:
   
               (1)
            
            
               Fit- 28 ta’ Frar 2011, il-Kunsill adotta d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja (1), sabiex, inter alia, jimplimenta r-Riżoluzzjoni tal-Kunsill tas-Sigurtà tan-Nazzjonjiet Uniti (UNSCR) 1970 (2011).
            
         
               (2)
            
            
               Fit-23 ta’ Marzu 2011, il-Kunsill adotta d-Deċiżjoni 2011/178/PESK (2) li temenda d-Deċiżjoni 2011/137/PESK sabiex jimplimenta l-UNSCR 1973(2011).
            
         
               (3)
            
            
               Fit-22 ta’ Settembru 2011, il-Kunsill adotta d-Deċiżjoni 2011/625/PESK (3) li temenda d-Deċiżjoni 2011/137/PESK sabiex jimplimenta l-UNSCR 2009 (2011).
            
         
               (4)
            
            
               Fl-10 ta’ Novembru 2011, il-Kunsill adotta d-Deċiżjoni 2011/729/PESK (4) li temenda d-Deċiżjoni 2011/137/PESK sabiex jimplimenta l-UNSCR 2016 (2011).
            
         
               (5)
            
            
               Fis-16 ta’ Diċembru 2011, il-Kumitat ta’ Sigurtà tal-Kunsill stabbilit konformement mal-UNSCR 1970 (2011), filwaqt li aġixxa skont il-paragrafu 19 tal-UNSCR 2009(2011), iddeċieda li jneħħi l-indikazzjoni relatata ma’ żewġ entitajiet.
            
         
               (6)
            
            
               Id-Deċiżjoni 2011/137/PESK għandha tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 6(1a) tad-Deċiżjoni 2011/137/PESK huwa b’dan sostitwit b’dan li ġej:
   
      “1a.   Il-fondi kollha, assi finanzjarji oħra u riżorsi ekonomiċi kollha, li huma l-proprjetà ta’ jew ikkontrollati, direttament jew indirettament, minn:
      
                  (a)
               
               
                  Libyan Investment Authority; u
               
            
                  (b)
               
               
                  Libyan Africa Investment Portfolio,
               
            li huma ffriżati mis-16 ta’ Settembru 2011 għandhom jibqgħu ffriżati.”.
   
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, l-20 ta’ Diċembru 2011.
      
         
            Għall-Kunsill
         
         
            Il-President
         
         M. DOWGIELEWICZ
      
   
   
      (1)  ĠU L 58, 3.3.2011, p. 53.
   
      (2)  ĠU L 78, 24.3.2011, p. 24.
   
      (3)  ĠU L 246, 23.9.2011, p. 30.
   
      (4)  ĠU L 293, 11.11.2011, p. 35.